laion/Wikipedia-Exotic huggingface dataset:
גונסאלו מונטייל

גונסאלו אריאל מונטייל (בספרדית: Gonzalo Ariel Montiel; נולד ב-1 בינואר 1997 בגונסאלס קטאן שבארגנטינה) הוא כדורגלן ארגנטינאי המשחק בעמדת המגן ימני בקבוצת נוטינגהאם פורסט מהפרמייר ליג ובנבחרת ארגנטינה. מונטייל גדל במחלקת הנוער של ריבר פלייט מליגת העל הארגנטינאית. ב-30 באפריל 2016 ערך את הופעת הבכורה שלו במועדון, בתיקו 0-0 נגד ולס סארספילד במסגרת הליגה. בסך הכל ערך 72 הופעות ליגה במדי המועדון, בהן הבקיע שלושה שערים. ב-13 באוגוסט 2021 חתם מונטייל על חוזה לשלוש עונות בסביליה מהלה ליגה. ב-14 בספטמבר ערך את הופעת הבכורה שלו במועדון, בתיקו 1-1 נגד רד בול זלצבורג במסגרת שלב הבתים של ליגת האלופות לעונת 2021/2022. ב-22 בספטמבר ערך את הופעת הבכורה שלו בליגה, בניצחון 1–3 על ולנסיה במסגרת המחזור השישי לעונת 2021/2022. בעונתו הראשונה במועדון ערך 18 הופעות ליגה והבקיע שער אחד. ב-31 במאי 2023, כבש את הפנדל האחרון בשלב הפנדלים בגמר הליגה האירופית, מה שהביא לניצחונה של סביליה ולזכייתה בגביע. ב-23 באוגוסט 2023 הושאל לנוטינגהאם פורסט. ב-22 במרץ 2019 ערך מונטייל את הופעת הבכורה שלו בנבחרת ארגנטינה, בהפסד 1–3 לנבחרת ונצואלה במשחק ידידות. הוא היה חלק מסגל נבחרת ארגנטינה שזכה בקופה אמריקה 2021, ואף שיחק בניצחון 0–1 על נבחרת ברזיל בגמר. נכלל בסגל נבחרת ארגנטינה בטורניר מונדיאל 2022. כבש את הפנדל האחרון בשלב הפנדלים בגמר גביע העולם, מה שהביא לניצחונה של ארגנטינה ולזכייתה השלישית בגביע העולם. ריבר פלייט גביע ארגנטינה (3): 2016, 2017, 2019 הסופר קאפ הארגנטינאי (2): 2017, 2019 קופה ליברטדורס: 2018 רקופה סודאמריקנה (2): 2016, 2019 ליגת העל הארגנטינאית: 2021 סביליה הליגה האירופית: 2022/2023 נבחרת ארגנטינה גביע העולם בכדורגל: 2022 קופה אמריקה: 2021 מדיה וקבצים בנושא גונסאלו מונטייל בוויקישיתוף גונסאלו מונטייל, ברשת החברתית אינסטגרם גונסאלו מונטייל, באתר Transfermarkt גונסאלו מונטייל, באתר Soccerway גונסאלו מונטייל, באתר BDFutbol גונסאלו מונטייל, באתר WorldFootball.net גונסאלו מונטייל, באתר National Football Teams גונסאלו מונטייל, באתר FootballDatabase.eu גונסאלו מונטייל, באתר ESPN THE ARGENTINE GONZALO MONTIEL JOINS SEVILLA FC באתר הרשמי של סביליה, 13 באוגוסט 2021 (באנגלית) Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית)
טריברג אים שוורצוואלד

טריברג אים שוורצוואלד (בגרמנית: Triberg im Schwarzwald, מכונה לעיתים בקיצור טריברג) היא עיירה במדינת באדן-וירטמברג שבגרמניה, הממוקמת באזור היער השחור. בשנת 2020 מנתה אוכלוסיית העיירה 4,656 תושבים. העיירה ממוקמת בלב אזור היער השחור בין 500 ל-1,038 מטרים מעל פני הים. העיירה היא אתר תיירות פופולרי בשל מפלי טריברג הנמצאים בתחומה, אשר הם המפלים הגבוהים ביותר בגרמניה, ובשל שעוני הקוקייה הנודעים המיוצרים בעיירה. הסופר האמריקני המפורסם ארנסט המינגוויי הזכיר את העיירה בסיפורו הקצר "שלגי הקילימנג'רו". מוקדי עניין בולטים בתחום העיירה: מוזיאון היער השחור - במוזיאון מוצגים בתי מלאכה מהעבר, כלי מוזיקה מקומיים ותלבושות מסורתיות כנסיית מריה אין דר טאן - כנסיית עלייה לרגל בארוקית מהמאה ה-18 שעון הקוקייה הגדול בעולם מגדל תצפית בגובה 23 מטרים המוקדש לקורבנות העיירה במלחמת העולם הראשונה שעון הקוקייה הגדול בעולם ממוקם בטריברג מפלי טריברג מוזיאון היער השחור אתר האינטרנט הרשמי של טריברג אים שוורצוואלד ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
איסור לקיחת כופר כתחליף לעונש

איסור לקיחת כופר כתחליף לעונש הוא מצוות לא תעשה מתרי"ג מצוות לפיה אין לקחת כופר מרוצח תמורת המתתו או מרוצח בשגגה תמורת הגלייתו. בספר במדבר נאמר: וְלֹא תִקְחוּ כֹפֶר לְנֶפֶשׁ רֹצֵחַ אֲשֶׁר הוּא רָשָׁע לָמוּת כִּי מוֹת יוּמָת. וְלֹא תִקְחוּ כֹפֶר לָנוּס אֶל עִיר מִקְלָטוֹ לָשׁוּב לָשֶׁבֶת בָּאָרֶץ עַד מוֹת הַכֹּהֵן. וְלֹא תַחֲנִיפוּ אֶת הָאָרֶץ אֲשֶׁר אַתֶּם בָּהּ כִּי הַדָּם הוּא יַחֲנִיף אֶת הָאָרֶץ וְלָאָרֶץ לֹא יְכֻפַּר לַדָּם אֲשֶׁר שֻׁפַּךְ בָּהּ כִּי אִם בְּדַם שֹׁפְכוֹ. — ספר במדבר, פרק ל"ה, פסוקים ל"א–ל"ג ספר החינוך כתב בטעם המצווה שאם תהיה אפשרות לקחת כופר, הרי שהעשירים יוכלו להרוג ולשלם כופר והמצב יגיע לאנרכיה. עוד טעם כתב הרמב"ם: נפשו של הנרצח אינה שייכת ליורשיו, ואין להם זכות לקחת בעבורה כופר. נחלקו מוני המצוות בשאלה כמה מצוות נמנות בפסוקים אלו: לדעת רס"ג, ר' שלמה אבן גבירול, ור' יצחק הברצלוני יש כאן איסור אחד של לקיחת כופר לנפש רוצח. רס"ג הולך בהתאם לשיטתו בפירוש הפסוקים שבו הסביר שמדובר ברוצח במזיד שאסור לקבל שום חלופה למוות - לא ממון ולא גלות. לדעת רמב"ם וספר החינוך יש כאן שתי מצוות - 1. איסור לקיחת כופר לרוצח במזיד. 2. איסור לקיחת כופר לרוצח בשגגה. בה"ג לא מונה כאן שום מצווה. מסביר בדעתו ר"י פערלא שהוא לא קורא את המילים "ולא תיקחו" כאיסור, אלא כשלילה או תיאור מצב, כלומר - הרוצח אינו נפטר מעונשו באמצעות ממון. אפילו אם גואל הדם מוכן לפטור את הרוצח בעד הכופר, בית הדין אינו רשאי לפוטרו. מצווה זו היא בין בגברים ובין בנשים. מי שלקח כופר עבר על לאו ומוסיף ספר החינוך שעונשו גדול מאוד מכיוון שזו סיבה לרציחות עתידיות וחוסר זהירויות נוספות שיביאו לרצח בשגגה. מצווה זו אינה נוהגת בימינו, משום שאין בתי דין שדנים בדיני נפשות. רוצח בשגגה ועיר המקלט - פרופסור יונתן גרוסמן באתר תורת הר עציון. משנה תורה לרמב"ם, ספר נזקים, הלכות רוצח ושמירת נפש, פרק א', הלכה ד' תלמוד בבלי, מסכת כתובות, דף ל"ז
OK (שיר של רובין שולץ)

"OK" (בעברית: אוקיי) הוא סינגל של הדי ג'יי והמפיק הגרמני, רובין שולץ, בשיתוף פעולה עם הזמר-יוצר האנגלי, ג'יימס בלאנט, שיצא, על ידי חברות התקלטים וורנר מיוזיק גרופ ו-Tonspiel, ב-19 במאי 2017, כסינגל השני מתוך אלבום האולפן השלישי של שולץ, Uncovered.‏ נכון ליולי 2022, השיר הושמע למעלה מ-372 מיליון פעמים בספוטיפיי. הווידאו קליפ של הסינגל, בבימויה של ליזה מינאו מורברג, יצא בערוץ היוטיוב של רובין שולץ ב-19 במאי 2017. הווידאו קליפ הוא הומאז' לשמש נצחית בראש צלול. נכון ליולי 2022, הווידאו קליפ נצפה למעלה מ-228 מיליון פעמים. מידע על הסינגל "OK" באתר מיוזיק בריינז מידע על היצירה "OK" באתר Discogs סרטון השיר "OK" באתר יוטיוב מידע על השיר "OK" באתר ספוטיפיי Smith, Da'Shan (19 במאי 2017). "Robin Schulz & James Blunt Wonder If It's Gonna Be 'OK' on New Single". Billboard. ארכיון מ-2021-08-06. נבדק ב-21 במאי 2017. {{cite news}}: (עזרה) "Robin Schulz pairs with James Blunt for 'OK' - Dancing Astronaut". www.dancingastronaut.com. 20 במאי 2017. ארכיון מ-2021-08-06. נבדק ב-21 במאי 2017. {{cite web}}: (עזרה) "Ok di Robin Schulz e James Blunt potrebbe essere un inno dell'estate 2017?". Wonder Channel. 18 במאי 2017. ארכיון מ-2022-10-10. נבדק ב-21 במאי 2017. {{cite web}}: (עזרה) Redazione. "ROBIN SCHULZ: esce il 19 maggio "OK" il nuovo singolo con JAMES BLUNT". נבדק ב-21 במאי 2017. {{cite web}}: (עזרה) Erik (19 במאי 2017). "Robin Schulz and James Blunt Channel Avicii with Their Crossover 'OK'". EDM Sauce. ארכיון מ-2022-10-10. נבדק ב-21 במאי 2017. {{cite web}}: (עזרה) Robin Schulz feat. James Blunt - 'OK' [Video Preview], ארכיון מ-2018-04-20, נבדק ב-21 במאי 2017 {{citation}}: (עזרה) Robin Schulz et James Blunt : regardez le clip de "OK" ! - Actu Robin Schulz - NRJ.fr (בצרפתית), אורכב מ-המקור ב-2021-08-06, נבדק ב-21 במאי 2017 {{citation}}: (עזרה) OK, 2017-05-19, ארכיון מ-2022-07-28, נבדק ב-2022-07-28 "Robin Schulz – OK (feat. James Blunt) (Official Music Video)". YouTube. 19 במאי 2017. ארכיון מ-2017-08-19. נבדק ב-2022-07-28. {{cite web}}: (עזרה) "Robin Schulz: Video-Premiere "OK (Feat. James Blunt)" und Ankündigung des neuen Albums "Uncovered"". 19 במאי 2017. ארכיון מ-2021-08-06. נבדק ב-2022-07-28. {{cite web}}: (עזרה)
המשרתת מפסקוב

המשרתת מפסקוב (ברוסית: Псковитянка), הידועה גם בשם איוון האיום, היא אופרה משנת 1872 בשלוש מערכות ושש תמונות מאת ניקולאי רימסקי-קורסקוב ולברית מאת המלחין, על בסיס מחזהו של לב מאי (אנ'). המשרתת מפסקוב היא האופרה הראשונה של רימסקי-קורסקוב, והוא תיקן אותה פעמיים, פעם אחת ב-1876, כשהוסיף פרולוג לאופרה, ופעם שנייה ב-1891, ללא הפרולוג ששוכתב לאחר מכן והפך ב-1898 לאופרה אחרת מאת אותו המלחין, האצילה ורה שלוגה. האופרה הוצגה בפריז בגרסתה השלישית ב-1909, עם פיודור חלאפין בתפקיד ראשי, ובימוי של סרגיי דיאגילב, תחת הכותרת איוון האיום. התוצר הראשון של המלחין ביצירה זו היה שיר ערש שהולחן ב-1866. רימסקי-קורסקוב התחיל אז לעבוד במלוא הרצינות על עיבוד אופראי לנושא היצירה בחורף 1867–1868. ישנן 3 גרסאות של האופרה. הגרסה המקורית הולחנה בשנים 1868–1872, והבכורה הועלתה בשנת 1873 בתיאטרון מריאינסקי בניצוחו של אדוארד נפראבניק (אנ'). המלחין תיקן את האופרה בשנים 1876–1877 ומאוחר יותר השלים גרסה סופית בשנים 1891–1892. זמן: 1570. מקום: פסקוב, מזנר פסקוב, נהר מדניה. הנסיכה אולגה, בתו של הנסיך טוקמאקוב, נמצאת בגן המנזר, וכך גם שתי המטפלות שלה, המספרות סיפורים על התנהגותו הנוראית של הצאר איוון בעיר הצמודה לפסקוב, נובגורוד. מיכאיל טוצ'ה, מנהיג המרד בפסקוב, אהוב על הנסיכה אולגה, אך היא מאורסת לניקיטה מטוטה. אחרי שמיכאיל ואולגה שרים דואט אהבה, מגיעים הנסיך טוקמאקוב וניקיטה. מיכאיל עוזב במהירות את המקום ואולגה מתחבאת. טוקמאקוב אומר לניקיטה שאולגה אינה בתו שלו, אלא ילדתה של גיסתו, ורה שלוגה. הוא לא יודע מי אביה האמיתי של אולגה. בכיכר הקרמלין של פסקוב, שליח מנובגורוד מבשר כי הצאר איוון עומד להחמיר את החוקים בפסקוב כפי שעשה בנובגוד. תושבי העיר מפוחדים ומבקשים מרד, אך טוקמאקוב מנסה להרגיע את ההמון ולהטיף לכניעה, באומרו שהם חפים מכל בגידה ולכן אינם צריכים לפחד מהצאר. לעומת זאת, ניקיטה ומקורביו מתכננים למרוד. אנשי פסקוב חוששים מפני זעמו של הצאר המתקרב לפסקוב. אולגה שרה שיר מנחם על כך שהיא תמצא את אביה, איך היא לא באמת יודעת על אותו אדם מסתורי. הקהל מתאסף ומריע לצאר בתהלוכה גדולה. במעונו של הנסיך טוקמאקוב, הצאר איוון מתנשא וכועס על טוקמאקוב ועל רעיונותיו על כך שהעיר מתנהגת באופן עצמאי לגמרי מחוקת הצאר. לאחר מכן, הצאר מבקש להכניס לחדר את הנסיכה אולגה. היא נכנסת, ושניהם מגיבים בצורה מוזרה זה למראה של זו. כאשר טוקמאקוב ואיוון נמצאים מאוחר יותר לבדם ומשוחחים, הצאר שואל על אולגה ולומד על זהותה של אמה. איוון מזועזע לגלות שורה שלוגה היא אמה של אולגה, ויחסו לעיר משתנה. ביער, אולגה ומיכאיל נפגשים לרגע רומנטי לבדם. לפתע ניקיטה ואנשיו מופיעים, מגרשים מהמקום את מיכאיל וחוטפים את אולגה. במחנה ליד הנהר, איוון ממשיך לחשוב על אולגה. הוא שומע שמועות שניקיטה חטף אותה אך שחרר אותה. כועס על החדשות האלה, איוון מזמן את אולגה, ופונה אליה בשם "אולגה איבנובה", רמז לגבי אביה האמיתי. אולגה מבקשת הגנה מניקיטה ושלא יעשה לה דבר. הצאר איוון אומר שהיא תילקח למוסקבה, והוא יבחר את החתן שלה. הוא אומר שכאשר מיכאיל המאהב שלה ייתפס, הוא יחיה, אך ייכלא. אולגה ממשיכה להתחנן לרחמים, ואומרת שתמיד סגדה למיכאיל מאז שהייתה צעירה. לפתע ניקיטה וכוחותיו תוקפים את מחנה הצאר. בזמן היריות, אולגה נורתה למוות. בסוף, מעל גופתה, איוון מגלה לאנשיו שהוא, למעשה, אביה של אולגה. מדיה וקבצים בנושא המשרתת מפסקוב בוויקישיתוף האופרה המלאה בהפקת תיאטרון מריאינסקי. מידע על המשרתת מפסקוב מידע על ביצועי האופרה מידע על העלילה תחת הכותרת "משיקוי אהבה אל סם הטירוף"
OK (פירושונים)

האם התכוונתם ל... אוקיי – ביטוי OK – קיצור מקובל עבור מדינת אוקלהומה OK (גוף כשרות) – גוף כשרות OK (שיר של רובין שולץ) – שיר של רובין שולץ בשיתוף פעולה עם ג'יימס בלאנט Okay (שיר) – שיר של LANY בשיתוף פעולה עם ג'וליה מייקלס Okay (חטיף שוקולד) – חטיף ופל מצופה של חברת ורד הגליל שהיה קיים בתחילת שנות התשעים. ראו גם אוקיי בומר
Hunter (שיר של גלנטיס)

"Hunter" הוא סינגל של צמד המוזיקה האלקטרונית השוודי, גלנטיס, שיצא, על ידי חברות התקליטים וורנר מיוזיק גרופ ואטלנטיק רקורדס, ב-5 במאי 2017. השיר נכתב על ידי ג'וש ווילקינסון, האנה וילסון, קי פיצג'רלד, הנריק יונבאק, ג'ימי קויטש וגלנטיס, והופק על ידי ג'וש ווילקינסון, קי פיצג'רלד, הנריק יונבאק, ג'ימי קויטש וגלנטיס. השיר מופיע באלבום האולפן השני של הצמד, The Aviary. הווידאו קליפ, שבוים על ידי בן פי, יצא בערוץ היוטיוב של הצמד ב-29 ביוני 2017. נכון ליולי 2022, הווידאו קליפ נצפה למעלה מ-5 מיליון פעמים. מידע על הסינגל "Hunter" באתר מיוזיק בריינז מידע על היצירה "Hunter" באתר Discogs מילות השיר "Hunter" באתר Genius סרטון השיר "Hunter" באתר יוטיוב Laura Johnson (29 ביוני 2017). "Galantis Release Video For Hunter". ארכיון מ-2017-06-29. נבדק ב-29 ביוני 2017. {{cite web}}: (עזרה) "Das Musikvideo zu "Hunter" wird bevolkert von allerlei fantastischen Kreaturen". Warner Music Group (בגרמנית). ארכיון מ-2022-07-28. נבדק ב-29 ביוני 2017. {{cite web}}: (עזרה) Galantis - Hunter (Official Music Video), ארכיון מ-2022-07-28, נבדק ב-2022-07-28 "Hunter – Single by Galantis on Apple Music". iTunes Store (US). נבדק ב-7 במאי 2017. {{cite web}}: (עזרה) "Hunter (Remixes) - EP by Galantis on Apple Music". iTunes Store (US). ארכיון מ-2018-11-24. נבדק ב-15 ביולי 2017. {{cite web}}: (עזרה) "Hunter from Big Beat Records on Beatport". ארכיון מ-2021-05-17. נבדק ב-8 באוגוסט 2017. {{cite web}}: (עזרה)
ליפובנים

ליפובנים הוא כינוי שניתן לבני קבוצה אתנית ממוצא רוסי השוכנת בעיקר בדלתא של הדנובה בדרום מזרח רומניה, בדרום בסרביה באוקראינה, בדוברוג'ה, כולל בקדרילטר ובאזורים אחרים בבולגריה. מספר הליפובנים ברומניה הוא 29,774 ומקובל לצרף למספר זה גם את מספר הרוסים שהוא 8,914‏. מרבית הליפובנים ברומניה מתגוררים במחוז טולצ'ה, אך יש ליפובנים גם בקונסטנצה, יאשי, סוצ'אבה ובראילה. בירת הלופבנים באוקראינה היא וילקובה בדלתא של הדנובה. בשנת 1654, הכנסייה הרוסית בהנהגת הפטריארך ניקון הנהיגה שינויים. מאוחר יותר, בתקופת פיוטר הגדול, נכפו השינויים בכוח והוטלו סנקציות על מי שלא קיבל אותם, כולל כפיית לבוש מיוחד. המאמינים, שלא היו מוכנים לשנות את אורחותיהם, נדדו למקומות שונים ובהם פולין, קנדה, אלסקה ויפן. חלק מהם הגיעו לאזור הדלתה של הדנובה בדוברוג'ה וחלק לבוקובינה. הליפובנים שהגיעו לרומניה היו בעיקר דייגים מסביבות הדון והדנייפר, לכן התאים להם להתיישב במקומות בהם המשיכו במלאכת הדיג. הליפובנים הם נוצרים פרבוסלבים אדוקי האמונה הישנה בדתם, משתמשים בלוח היוליאני ומדברים ניב רוסי ישן שקלט לתוכו מילים אוקראיניות ומילים רומניות. הליפובנים קרויים על שמו של מייסד הכת, אב המנזר ויגורצקאיה, שב-1742, בתקופת הדיכוי הסתגר עם חסידיו במנזר קטן ונידח, חסם את הבאר והצית את עצמו. שמו של אב המנזר היה פיליפ פוסטוביאט ומהשם פיליפ נקראו החסידים "פיליפובני", שם שהתקצר ל"ליפובני". מדיה וקבצים בנושא ליפובנים בוויקישיתוף קהילת הרוסים הליפובנים ברומניה (ברומנית) הליפובנים - רוסים סטארוברים המיעוט הרוסי ליפובני ברומניה
רוי ג'ונס ג'וניור

רוי ג'ונס ג'וניור (באנגלית: .Roy Jones Jr; נולד ב-16 בינואר 1969) הוא מתאגרף מקצועי לשעבר, פרשן ומאמן אמריקאי בעל אזרחות אמריקאית ורוסית. רוי ג'ונס זוכה מדליית כסף באולימפיאדת 1988. אלוף העולם הבלתי מעורער בקטגוריית משקל קל כבד. אלוף עולם במשקל בינוני (IBF, 1994-1993), סופר בינוני (IBF, 1996-1994), קל כבד (גרסת WBC, 1997, 2002-1997 ו-2004-2003; גרסת WBA, גרסה 1998-2002; גרסת IBF, 2002 - 1999), בקטגוריות המשקל הכבד הראשון (גרסת WBU, 2013-2015, 2018; גרסת WBF, 2017) והכבד (WBA, 2003). באופן כללי, ג'ונס ניצח 22 מתאגרפים על התואר העולמי בארבע קטגוריות משקל. איגוד עיתונאי האגרוף האמריקאי ומגזין "הזירה" בחרו את ג'ונס כ"מתאגרף העשור" בשנות ה-90. הוא עמד בראש דירוג הפאונד לפאונד (דירוג המתאגרפים הטובים ביותר, ללא קשר לקטגוריית המשקל, לפי מגזין רינג) ב-1996, 1999 ו-2003. ג'ונס מחזיק בשיא ניצחונות בקרבות על תואר האלוף המאוחד, כמו גם בעל סדרת ההגנות הארוכה ביותר של התואר המאוחד במשקל קל. המתאגרף הראשון בתולדות האגרוף, שהפך לאלוף העולם במשקל בינוני, הצליח אז לזכות בתארים במשקל סופר-בינוני, קל כבד ומשקל כבד. בנוסף לאיגרוף, רוי ג'ונס ידוע בקריירת המוזיקלית והמשחק שלו. ב-2001 הקליט את אלבום הראפ הראשון שלו, וב-2003 כיכב ב-מטריקס Reloaded בתור קפטן באלארד. מדיה וקבצים בנושא רוי ג'ונס ג'וניור בוויקישיתוף אתר האינטרנט הרשמי של רוי ג'ונס ג'וניור רוי ג'ונס ג'וניור, ברשת החברתית אקס (טוויטר) רוי ג'ונס ג'וניור, ברשת החברתית אינסטגרם רוי ג'ונס ג'וניור, באתר olympedia.org רוי ג'ונס ג'וניור, באתר BoxRec רוי ג'ונס ג'וניור בפגישה עם ולדימיר פוטין, סרטון באתר יוטיוב רוי ג'ונס ג'וניור, באתר אנציקלופדיה בריטניקה (באנגלית) "Why Roy Jones Jr. became a Russian". Christian Science Monitor. 2015-09-14. נבדק ב-2022-07-29. https://boxrec.com/wiki/index.php/Roy_Jones_Jr. Best I Faced: Roy Jones Jr., The Ring, ‏2018-05-23
סבכי ניצי

סבכי ניצי (שם מדעי: curruca nisoria) הוא מין של ציפור שיר מהסוג סבכי שבמשפחת הסבכיים. גודלו 17-15.5 ס"מ ומשקלו 22–30 ג'. דוגר בשיחים גבוהים, ולעיתים אף חולק את נחלתו עם חנקן אדום-גב. בישראל נודד לא נדיר, בעיקר בחודש מאי לקראת סוף האביב, אז הוא מתרכז לעיתים קרובות סביב עצי תות שאת פירותיו הוא חובב. בסתיו הוא נדיר יותר, אז נצפים בעיקר פרטים צעירים מעטים. עינו של הסבכי צהובה ובוהקת, ומקורו שחור עם בסיס תחתון לבן. הסנטר, החזה, הבטן והתת-שת ממפוספסים בפסים אפורים על רקע לבן. הכיפה, הגב והזנב בצבע אפור-עופרת, וקצות הזנב עם נגיעה של לבן. רגליו ירוקות-חומות, והכנף אפורה-חומה עם כמה פסים לבנים. הנקבה דומה לזכר אך דהויה יותר, ובמקום פסי רוחב (כמו של הזכר) ישנם סהרונים אפורים. טבעת העין פחות צהובה משל הזכר. הרגליים ירוקות-חומות. הסבכי הצעיר חום כולו, ובתת-שת יש לו סהרונחם חומים בהירים. בעל-שת יש קשקשים בהירים. השוליים של הכנף בהירים והעין שחורה. ליד העין יש כתם טיפה יותר כהה, ורגליו אפורות חומות. אזור התפוצה בקיץ של הסבכי הניצי מתחיל באירופה, דרך מרכז אסיה ועד למונגוליה במזרח; והוא חורף באפריקה. מדיה וקבצים בנושא סבכי ניצי בוויקישיתוף סבכי ניצי, באתר האנציקלופדיה של החיים (באנגלית) סבכי ניצי, באתר GBIF (באנגלית) סבכי ניצי, באתר www.discus.co.il סבכי ניצי באתר הרשימה האדומה של IUCN קיליאן מולארני, לארס סוונסון, דן צטרסטרום, פיטר ג'. גרנט, לקסיקון מפה: הציפורים - המדריך השלם לציפורי אירופה וישראל, עריכה: דן אלון, יוסי לשם, אבי ארבל, מפה הוצאה לאור, 2003 אתר הצפרות הישראלי - סבכי ניצי ד"ר יואב פרלמן, סבכי ניצי-אתר הצפרות הישראלי, באתר www.birds.org.il
האיש השנוא ביותר באינטרנט

האיש השנוא ביותר באינטרנט (באנגלית: The Most Hated Man on the Internet) היא מיני-סדרה אמריקאית מסוגת פשע אמיתי דוקומנטרי של נטפליקס, שעלתה לשירות ההזרמה של החברה ב-27 ביולי 2022 ומתעדת את עלייתו ונפילתו של האנטר מור ואתר האינטרנט שלו Is Anyone Up?, אתר פורנוגרפי המבוסס על תמונות שנגנבו ממכשירי טלפון ומחשב של אנשים וזאת מנקודת מבטן של הקורבנות שלו והאקטיביסטיות שפעלו נגדו. המיני-סדרה גם מתמקדת בסיפורה של הסופרת והפעילה החברתית, שרלוט לאוס, שמנסה להסיר את תמונות העירום של בתה מהאתר. האיש השנוא ביותר באינטרנט עוקב אחר פעילי אנטי-פורנוגרפיית נקם והבמאמציהם להפיל את האתר IsAnyoneUp.com. האתר נוצר על ידי האנטר מור, כך שכל אחד יכול לפרסם תמונה של כל אחד ולחבר אותה לחשבונות המדיה החברתית שלו. הסופרת והפעילה החברתית, שרלוט לאוס פתחה בקמפיין נגד האתר לאחר שגליתה כי תמונות עירום של בתה שותפו באתר. שלושת הפרקים מורכבים מראיונות של כל האנשים שלקחו חלק בהפלת האתר והפעלתו, מלבד יוצר האתר, האנטר מור. מור תכנן במקור לבוא להתראיין לסרט התיעודי, אך מאוחר יותר סירב מסיבות לא ידועות. באתר Rotten Tomatoes, דורגה הסדרה ב-86%, עם דירוג ממוצע של 6.1/10. "האיש השנוא ביותר באינטרנט", במסד הנתונים הקולנועיים IMDb (באנגלית) "האיש השנוא ביותר באינטרנט", באתר נטפליקס "האיש השנוא ביותר באינטרנט", באתר Metacritic (באנגלית) Han, Angie (26 ביולי 2022). "'The Most Hated Man on the Internet' Review: Netflix's Hunter Moore Docuseries Is Absorbing but Shallow". The Hollywood Reporter. נבדק ב-1 באוגוסט 2022. {{cite web}}: (עזרה) Tallerico, Brian (27 ביולי 2022). "The Most Hated Man on the Internet". RogerEbert.com. נבדק ב-1 באוגוסט 2022. {{cite web}}: (עזרה) "Hunter Moore: Who is 'The Most Hated Man on the Internet' and where is he now?". Yahoo. 28 ביולי 2022. {{cite web}}: (עזרה) "The Most Hated Man on the Internet: Limited Series". Rotten Tomatoes. נבדק ב-15 באוגוסט 2022. {{cite web}}: (עזרה)
האצילה ורה שלוגה

האצילה ורה שלוגה (ברוסית: Боярыня Вера Шелога) היא אופרה במערכה אחת מאת ניקולאי רימסקי-קורסקוב. רימסקי-קורסקוב כתב את הלברית, המבוססת על המערכה הראשונה של האופרה שלו, המשרתת מפסקוב, על פי מחזה מאת לב אלכסנדרוביץ' מאי. האופרה הולחנה ב-1898, על סמך הפרולוג שהלחין רימסקי-קורסקוב לגרסה השנייה של האופרה. בגרסה הראשונה והשלישית של המשרתת מפסקוב אין את הפרולוג. היצירה הוצגה לראשונה במוסקבה ב-1898. מאוחר יותר היא שימשה כפרולוג למשרתת מפסקוב בהופעה ב-1901. הצגת הבכורה של האופרה התקיימה במוסקבה ב-27 בדצמבר 1898 בתיאטרון סולודובניקוב. היא הוצגה מחוץ לרוסיה לראשונה בארצות הברית ב-9 במאי 1922 בניו יורק. איוון סמיונוביץ' שלוגה, בעלה של ורה- בס. ורה דמיטרייבנה שלוגה, ילדה את אולגה- סופרן. נדז'דה נסונובה, אחותה של ורה- מצו סופרן. איוון הרביעי, באופרה מסופר כי הוא אדם אלמוני- בריטון. מקום: פסקוב. זמן: 1555. בעלה של ורה נסע לתקופה ממושכת בענייני עבודה, ובינתיים ורה ילדה תינוקת מחוץ לנישואים. היא מתוודה בפני אחותה הרווקה, נדז'דה, כי חיזר אחריה אדם וכי התינוקת שילדה, אולגה, אינה של בעלה. (האיש שחיזר אחריה הוא איוון האיום, זה לא מתגלה בלברית של אופרה זו, אלא בזו של האופרה המשרתת מפסקוב). כשהשיחה הזו מסתיימת, בעלה של ורה סוף סוף חוזר הביתה, מופתע מאוד מנוכחות התינוקת ואף ניכר כעסו. על פי דרישתו לדעת מאיפה הגיע התינוק, נדז'דה מחלצת את אחותה מהבושה בטענה שהתינוק הוא שלה ולא של ורה. (בגרסאות אחרות ורה מתוודה כי הילד שלה והמסך נופל). הצגת האופרה. הפתיחה לאופרה. ורה שלוגה, גרסה שלישית האצילה ורה שלוגה מידע על האופרה מידע נוסף על האופרה
יחסי מיאנמר–סרביה

יחסי מיאנמר–סרביה (בסרבית: Odnosi Mjanmara i Srbije) הם היחסים הדו-צדדיים בין הרפובליקה של איחוד מיאנמר לרפובליקה של סרביה. מיאנמר והרפובליקה הפדרלית הסוציאליסטית של יוגוסלביה כוננו יחסים דיפלומטיים ב-19 בדצמבר 1950, והשגרירים הראשונים מטעם שתי המדינות מונו ב-1952. סרביה כמדינה היורשת של יוגוסלביה, מקיימת כיום יחסים עם מיאנמר, ולשתי המדינות יש שגרירים תושבים בכל אחת מן הבירות של השנייה. היחסים בין יוגוסלביה לבורמה החלו רשמית ב-1950, ולשתי המדינות הייתה מערכת יחסים קרובה בצורה יוצאת דופן במהלך המלחמה הקרה. ביולי 1947 ביקרו ביוגוסלביה קיאו ניין ופוליטיקאי בורמזי בכיר נוסף, וחוקת יוגוסלביה משנת 1946 הייתה הבסיס לחוקה הבורמזית מ-1947. שגרירות סין בראנגון תיארה את היחסים בין יוגוסלביה לבורמה בדו"ח סודי משנת 1958 ככאלה ש"נכללים בקטגוריה מיוחדת של יחסים...בעוד שאי אפשר להתעלם משיתוף הפעולה הפוליטי בין שתי המדינות". ממשלת בורמה ראתה ביוגוסלביה דוגמה מצוינת לדרך הסוציאליסטית שהיא רצתה בורמה תלך, וכמה פוליטיקאים בורמזים רמי דרג, כולל קיאו ניין, הביעו את רצונותיהם להפוך את בורמה ל"יוגוסלביה של אסיה". גם בורמה וגם יוגוסלביה חלקו קווים משותפים רבים, ביניהם הקבוצות האתניות והדתות המגוונות, והשאיפה למדיניות של נייטרליות במהלך המלחמה הקרה. ב-1952, זמן קצר לפני ששתי המדינות מינו שגרירים אחת אצל השנייה, פנתה ממשלת בורמה לשגרירות יוגוסלביה בפקיסטן כדי לבקש להוציא לפועל עסקת נשק בין שתי המדינות, והעסקה התגבשה מאוחר יותר במהלך ביקור ממלכתי בבלגרד. בעשורים הבאים הפכה יוגוסלביה לאחת מספקיות הנשק העיקריות של בורמה, אם לא לספקית הנשק העיקרית. בשנת 2013, שגריר מיאנמר בסרביה, תרם פסל של גאוטמה הבודהה לאגודת הבודהיסטית "Middle Way Therawada" בבלגרד בשנת 2013, והשגרירות שם מארחת מגוון אירועי תרבות בודהיסטים. הגנרל הבכיר הבורמזי, מין אונג הלינג, ביקר בשגרירות מיאנמר בבלגרד ובמצודת בלגרד בשנת 2015. מיאנמר מיוצגת בסרביה באמצעות שגרירותה בבלגרד, בירת המדינה. סרביה מיוצגת במיאנמר באמצעות שגרירותה ביאנגון, בירת המדינה. מדיה וקבצים בנושא יחסי מיאנמר–סרביה בוויקישיתוף "Myanmar Embassy in Belgrade". mebelgrade.rg. אורכב מ-המקור ב-16 בפברואר 2015. {{cite web}}: (עזרה) DASMIP, PA, 1947, f-124, 425154, Zabeleska o razgovoru druga Price sa predstavnikom burmanske vlade Maung Ohn, dana 5 decembra 1947 godine [Minutes of conversation between comrade Prica and the representative of the Burmese Government Maung Ohn, December 5th 1947]. F. S. V. Donnison, Burma (London: Ernest Benn Limited, 1970), p. 141. Arraiza, José Maria (23 באפריל 2020). "Myanmar: another turn of the screw". European Network on Statelessness. {{cite web}}: (עזרה) Bertil Lintner, Burma in Revolt: Opium and Insurgency since 1948, p. 154. Vojni leksikon [Military Lexicon] (Beograd: Vojnoizdavacki zavod, 1981), p. 71. “H.E U Zaw Tun Donates Bronze Buddha Statue to Middle Way Therawada Buddhist Meditation Association.” Embassy of the Republic of the Union of Myanmar, Belgrade, 8 Aug. 2013. "Senior General Min Aung Hlaing's visit to Myanmar Embassy in Belgrade". mebelgrade.org. Myanmar Embassy in Belgrade. 13 במאי 2015. {{cite web}}: (עזרה)
דיוויזיית הפולקסגרנדיר ה-553 (ורמאכט)

דיוויזיית הפולקסגרנדיר ה-553 הייתה דיוויזיה של הוורמכאט במהלך מלחמת העולם השנייה. ב-11 ביולי 1944 הוקמה דיוויזיית הגרנדיר ה-553 באזור האימונים הצבאיים של מינסינגן, כחלק מגל הגיוס ה-29. הדיוויזיה הועמדה תחת פיקוד קורפוס האס אס ה-13 ולחמה בקרב נאנסי, איבדה הדיוויזיה את רוב כוח הרגלים שלה. ב-9 באוקטובר 1944 שונה שמה של הדיוויזיה לדיוויזיית הפולקסגרנדיר ה-553. הדיוויזיה לחמה בקרבות בלורן ובשטרסבורג, ולאחר מכן נסוגה לעבר הריין. בהמשך לחמה הדיוויזיה בקרבות בגרמניה עד תום המלחמה. דיוויזיית הגרנדיר ה-553 באתר lexikon-der-wehrmacht דיוויזיית הפולקסגרנדיר ה-553 באתר lexikon-der-wehrmacht
ריצ'רד בואטנג

ריצ'רד בואטנג (באנגלית: Richard Boateng; נולד ב-10 ביולי 1992 באקרה שבגאנה) הוא כדורגלן גנאי, המשחק בעמדת הקשר הוא אחיו של כדורגל העבר הבינלאומי דרק בואטנג ששיחק בין היתר בבית"ר ירושלים ובנבחרת גאנה. בואטנג שיחק בקבוצות ליברטי פרופשיונלס, סן רוקה, גרנדה, אריס לימסול, אקסטרמדורה, מלייה, ריאל אוביידו ואלקורקון. ב-16 ביוני 2021 חתם בקרטחנה מהליגה הספרדית השנייה. בתום עונת 2021/2022 שוחרר מהמועדון. ב-5 באוגוסט 2022 חתם לעונה אחת במכבי בני ריינה. ב-2 ביוני 2023 חתם בהפועל פתח תקווה. ריצ'רד בואטנג, באתר Transfermarkt ריצ'רד בואטנג, באתר Soccerway ריצ'רד בואטנג, באתר BDFutbol ריצ'רד בואטנג, באתר WorldFootball.net ריצ'רד בואטנג, באתר FootballDatabase.eu Richard Boateng, llegada y poderío físico para el proyecto albinegro de la 2021/22 באתר הרשמי של קרטחנה, 16 ביוני 2021 (בספרדית) רענן ברנובסקי‏, זר חדש בבני ריינה: ריצ'רד בואטנג, אחיו של דרק, חתם לעונה, באתר וואלה, 5 באוגוסט 2022